CELEX: 32004D0433
Language: lt
Date: 1083196800000
Title: 2004 m. balandžio 29 d. Komisijos sprendimas, nustatantis pereinamojo laikotarpio priemones Latvijai, nukrypstantis nuo Tarybos direktyvos 1999/74/EB dėl dedeklių vištų narvų aukščio (pranešta dokumentu Nr. C(2004) 1628)tekstas svarbus EEE

Svarbus teisinis pranešimas

|

32004D0433

Oficialusis leidinys L 154 , 30/04/2004 p. 0050 - 0053

		Komisijos sprendimas2004 m. balandžio 29 d.nustatantis pereinamojo laikotarpio priemones Latvijai, nukrypstantis nuo Tarybos direktyvos 1999/74/EB dėl dedeklių vištų narvų aukščio(pranešta dokumentu Nr. C(2004) 1628)(tekstas svarbus EEE)(2004/433/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 42 straipsnį,kadangi:(1) Nuo 2004 m. gegužės 1 d. Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje (naujose valstybėse narėse) dedeklių vištų auginimas turi atitikti būtiniausius dedeklių vištų apsaugos standartus, nurodytus 1999 m. liepos 19 d. Tarybos direktyvoje 1999/74/EB, nustatančioje būtiniausius dedeklių vištų apsaugos standartus [1].(2) Direktyvos 1999/74/EB 5 straipsnio 1 ir 4 dalyse nustatomas būtinas nepagerintų narvų aukštis. Penkių naujų valstybių narių tam tikroms priedėliuose išvardytoms įmonėms taikomos specialios nuostatos, leidžiančios nukrypti nuo šio reikalavimo, jau buvo išdėstytos 2003 m. Stojimo akte.(3) Nuostatos, leidžiančios nukrypti nuo šio reikalavimo, taip pat turėtų būti taikomos Latvijai, siekiant palengvinti perėjimą prie dedeklių vištų auginimo gerovės standartų taikant Direktyvą 1999/74/EB.(4) Siekiant išvengti konkurencijos iškraipymo įsikišant į sklandų gyvūninės kilmės produktų rinkos organizavimą, būtų tikslinga neįtraukti į Bendrijos vidaus prekybą kiaušinių, kuriuos padėjo vištos, auginamos narvuose, kuriems taikomos palankios nuo reikalavimų nukrypti leidžiančios nuostatos.(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisNukrypdamos nuo Direktyvos 1999/74/EB 5 straipsnio 1 ir 4 dalių nuostatų, iki 2007 m. gegužės 1 d. šio sprendimo priede išvardytos Latvijos įmonės gali dedeklių vištų auginimui toliau naudoti turimus narvus, jei narvo aukštis 65 procentuose viso ploto yra ne mažesnis kaip 35 cm, o visuose kituose taškuose — ne mažesnis kaip 29 cm.2 straipsnisKiaušiniai, kuriuos padėjo vištos, auginamos narvuose, kuriems taikomos palankios nuo reikalavimų nukrypti leidžiančios nuostatos, remiantis 1 straipsniu, negali būti pateikiami į rinką kitoje valstybėje narėje.3 straipsnisTuo atveju, jei įsigalioja Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartis, šis sprendimas taikomas nuo jos įsigaliojimo dienos.4 straipsnisŠis sprendimas skirtas valstybėms narėms.Priimta Briuselyje, 2004 m. balandžio 29 d.Komisijos varduDavid ByrneKomisijos narys[1] OL L 203, 1999 8 3, p. 53. Direktyva su pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).--------------------------------------------------PRIEDASLatvijos įmonės, auginančios dedekles vištas nepagerintuose narvuose, kurioms taikomos pereinamojo laikotarpio priemonės, nukrypstant nuo Direktyvos 1999/74/EB 5 straipsnio 1 ir 4 daliųNr. | Įmonės pavadinimas ir adresas | Gamybos pajėgumas (kiaušiniai/metai) (tūkst.) |1 | a. s. Balticovo Iecava LV 3 913 | 235000 |2 | SAI Sidgunda 2 Sidgunda LV 2 153 | 9100 |--------------------------------------------------